Broek Kirsten White | Noppies Broek/Legging Universeel | Baby-Dump
Home Babykleding	Broek Kirsten White Oprah, Beyoncé en Jay-Z kom na SA | Netwerk24
Oprah, Beyoncé en Jay-Z kom na SA
09 Julie 2018 15:53
Oprah Winfrey is die spesiale genooide spreker op die eerste Global Citizen Festival wat in Afrika gehou word. Die aanbieders wat saam met haar sal optree, is Beyoncé en Jay-Z. Ander bekendes wat ook te sien sal wees, is Gayle King, Bob Geldof, Tyler Perry, Forest Whitaker en die supermodel Naomi Campbell.
Oprah WinfreyFoto: WireImage
Beyoncé en Jay-Z het Maandag bevestig dat hulle na die geleentheid kom wat op Sondag 2 Desember in die FNB-stadion in Johannesburg gehou word. Toegang is gratis, maar kaartjies moet verdien word.
Volgens IOL en Times Live moet elkeen iets doen en punte sal dan toegeken word wat toegang tot die geleentheid bied. Aktiviste en musiekliefhebber word aangemoedig om nou reeds in te skakel by www.globalcitizen.org.za. Wat onder meer beoog word, is om druk te plaas op wêreldleiers om by te dra om armoede te verlig en standpunt in te neem teen geweld teen vroue en meisies.
Global Citizen is ’n internasionale organisasie wat hom beywer vir die verbetering van verskillende maatskaplike kwessies. Desember is die maand waarin Global Citizen se Mandela 100-veldtog in samewerking met House of Mandela afsluit. ’n Reeks internasionale geleenthede is reeds vanjaar in die jaar waarin Mandela 100 jaar oud sou word, gehou.
Jay-Z en Beyoncé op ’n geleentheid wat hulle saam bygewoon het.Foto: Getty Images
Die kunstenaars Cassper Nyovest, D’banj, Ed Sheeran, Eddie Vedder, Femi Kuti, Pharrell Williams en Chris Martin, Sho Madjozi, Tiwa Savage, Usher en Wizkid gaan ook optree.
Die Mandela 100-veldtog wil in ryk lande een miljard Amerikaanse dollar insamel om in die armste lande aan te wend en $500 miljoen om die omstandighede van 20 miljoen vroue en meisies te verbeter. Beleggings sal gebruik word om kos beskikbaar te stel, tropiese siektes te bekamp en die oordrag van MIV/vigs te bekamp. Daarby sal ook gekyk word na gesinsbeplanning en die verskaffing van skoon water en sanitasie wêreldwyd.
Verskeie wêreldleiers woon ook die geleentheid by, onder andere pres. Cyril Ramaphosa, Amina J. Mohammed (adjunk-sekretaris-generaal van die Verenigde nasies), Erna Solberg (eerste minister van Noorweë) en pres. Nana Akufo-Addo van Ghana.
Vir meer inligting besoek www.globalcitizen.org.za.
Meer oor: Global Citizen Festival